Αθλητισμός και φύλο: Σχεδιασμός εκπαιδευτικής παρέμβασης (project) για την πρωτοβάθμια εκπαίδευση με αξιοποίηση των μουσείων της Θεσσαλονίκης
Creators: name: Κατσαρού, Αγγελική Κωνσταντίνου
name: Κορκίδα, Αναστασία Δημητρίου
Publisher: name: Aristotle University of Thessaloniki
Year: 2018
Subjects: Φύλο
Αθλητισμός
Μουσειακή εκπαίδευση
Sex
Sports
Museum education

description: Η εν λόγω διπλωματική εργασία αποτελεί μία πρόταση εκπαιδευτικής παρέμβασης για την πρωτοβάθμια εκπαίδευση, με στοιχεία της μεθόδου Project και με την αξιοποίηση μουσείων της Θεσσαλονίκης. Το κύριο θέμα της παρέμβασης «Αθλητισμός και φύλο» προσεγγίζεται από ιστορική και κοινωνική σκοπιά, σε μια προσπάθεια να εξεταστούν οι λόγοι και τα γεγονότα που συμβάλλουν, μέχρι και σήμερα σε διαφορετικό βαθμό απ’ ότι στο παρελθόν, στη διαιώνιση της διάκρισης και ανισότητας μεταξύ αθλητών και αθλητριών με κριτήριο το φύλο. Επιπλέον, εξετάζεται ο τρόπος δημιουργίας των έμφυλων στερεοτύπων και η ισχυροποίησή τους στις αντιλήψεις και συμπεριφορές των ατόμων, ήδη, από την παιδική ηλικία. Με βάση τα παραπάνω τίθεται και ο βασικός στόχος της εκπαιδευτικής παρέμβασης, ή αλλιώς η παιδαγωγική κεντρική ιδέα που διέπει τον σχεδιασμό του project και των μουσειακών εκπαιδευτικών προγραμμάτων: η άρση ή άμβλυνση των έμφυλων στερεοτύπων στον χώρο του αθλητισμού. Προκειμένου να επιτευχθεί ο παραπάνω στόχος, καταλυτικό στοιχείο υπήρξε η επιλογή των εργαλείων και μεθόδων που θα αξιοποιούνταν κατά τον σχεδιασμό της εκπαιδευτικής παρέμβασης. Εξίσου σημαντική αποδείχθηκε η μελέτη των στοιχείων που αφορούν τα ελληνικά σχολεία και την ελληνική πραγματικότητα, σχετικά με τα ζητήματα «αθλητισμού και φύλου». Λαμβάνοντας υπόψη όσα προαναφέρθηκαν, στο κύριο μέρος της εργασίας, παρατίθεται το πρόγραμμα εκπαιδευτικής παρέμβασης σε δύο μέρη ανάλογα με το χώρο διεξαγωγής του. Στο πρώτο μέρος περιλαμβάνονται οι δράσεις και οι δραστηριότητες που σχεδιάζονται για το σχολικό περιβάλλον. Για τον σχεδιασμό τους μελετάται και αξιοποιείται σε μεγάλο βαθμό η μέθοδος project. Στο δεύτερο μέρος προτείνονται προγράμματα σε μουσεία της Θεσσαλονίκης, ξεκινώντας και εδώ με το θεωρητικό πλαίσιο που αφηγείται τις δυνατότητες συνεργασίας μουσείου και σχολείου. Τα μουσεία που επιλέχθηκαν είναι το Αρχαιολογικό Μουσείο Θεσσαλονίκης, το Μουσείο του Λευκού Πύργου και το Ολυμπιακό Μουσείο και για αυτά σχεδιάστηκαν τα μουσειοπαιδαγωγικά προγράμματα, τα οποία δίνονται, έπειτα, με λεπτομέρειες και επεξηγούνται οι λόγοι που επιλέχθηκαν ως προς το χρόνο και το περιεχόμενο. Ευρύτερος στόχος της διπλωματικής εργασίας αποτελεί η ανάδειξη των ωφελειών που προκύπτουν από τη συνεργασία σχολείου – μουσείου. Τόσο οι δράσεις που σχεδιάζονται για το σχολικό περιβάλλον, όσο και τα μουσειακά εκπαιδευτικά προγράμματα δεν συγκροτούν απλά την εκπαιδευτική παρέμβαση, αλλά αποτελούν αλληλένδετα στοιχεία με κοινό στόχο και προοπτικές. Αυτός είναι ο λόγος που επιλέγονται η αξιοποίηση του μουσειακού χώρου ως ζωτικό κομμάτι της παρέμβασης και η αξιοποίηση του πυρήνα της μεθόδου project ως βασική παιδαγωγική μέθοδος. Τα δύο αυτά στοιχεία (μουσείο &amp; project) παρουσιάζουν κοινά χαρακτηριστικά όσον αφορά τη δομή τους. Τίθεται, έτσι, ως βασικός στόχος η προώθηση του δημοκρατικού διαλόγου, μέσα από την αλληλεπίδραση των παιδιών και τον συνεχή αναστοχασμό. Αφετέρου, οι σχολικές δράσεις, που εμπίπτουν στη μέθοδο project, προετοιμάζουν τα παιδιά πριν και μετά την μουσειακή επίσκεψη, εξασφαλίζοντας την αναστοχαστική διαδικασία σε πλαίσια δημοκρατικών διαδικασιών. Στο σημείο αυτό αξίζει να επισημάνουμε τα λόγια του Kilpatrick, πατέρα της μεθόδου project: «Για να υπάρξει δημοκρατία στην κοινωνία μας πρέπει οι νέοι να μάθουν δημοκρατικούς τρόπους συμπεριφοράς εξασκώντας τους. Αυτό σημαίνει, πως θα πρέπει να ζουν τη δημοκρατία στο πατρικό σπίτι, στο σχολείο και στην κοινότητα».
description: The present thesis is a suggestion for an educational intervention in primary education, using features of the Project method and the utilization of the museums of Thessaloniki. The main subject of the intervention “Sports and Gender” is investigated historically and socially, in an effort to examine the reasons and the facts which until today contribute to the perpetuation of discriminations and inequities between athletes, men and women, in a different way than in the past because of their gender. In addition to this, the way that gender’s stereotypes are created and their strengthening in people’s opinions and behaviors since childhood, is examined. According to these, the main purpose of the educational intervention, or else the educational central idea, which regulates the design of the Project and of the museum’s educational programs is created: desegregation or mitigation of gender stereotypes in the field of Sports. So as to succeed this purpose, the choice of the tools and the methods that will be harnessed during the educational intervention is crucial. The examination of the researches that took place at the Greek schools, as for the matter of “Sports and gender”, proved to be equally important. Regarding to the above, in the main part of the thesis the educational interventional program is presented in two parts, depending to on the place that is meant to be held. In the first part the activities for the school environment, which examine and use the project method, are included. In the second part, educational museum programs are suggested, beginning with the theoretical part, which explains the possibilities of collaboration between museum and school. The museums that were chosen are the Archaeological Museum of Thessaloniki, the Museum of the White Tower and the Olympic Museum of Thessaloniki. The museum educational programs were designed for them and the reasons for these choices, as for the time and the contents, are given in details. The wider purpose of the thesis is the emergence of the utilities that derive from the collaboration of museum and school. Both school activities and museum programs do not only constitute the educational intervention, but they are interconnected parts with common cause and perspectives. This is the reason we have chosen the utilization of the museum as a vital part of the thesis and the utilization of the Project method as the main educational method. The museum and the project method have common characteristics regarding their structure. As a result, the main purpose is the promotion of democratic dialogue via the interaction of children and self-reflection. On the other hand, the school activities that are proper for the project method prepare the children before and after the museum visit, ensuring the self-reflection procedure as part of the democratic procedure. At this point, it is worth to mention Kilpatrick’s words, father of project method: “As for the existence of democracy, the youth should learn democratic attitudes by exporting them. This means that they should experience democracy in their home, in their school and in their community”.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)